CELEX: 62019CN0810
Language: mt
Date: 2019-11-04 00:00:00
Title: Kawża C-810/19: Talba għal deċiżjoni preliminari mressqa mil-Landgericht Frankfurt am Main (il-Ġermanja) fl-4 ta’ Novembru 2019 – Flightright GmbH vs Qatar Airways

9.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 77/19
            
         
      Talba għal deċiżjoni preliminari mressqa mil-Landgericht Frankfurt am Main (il-Ġermanja) fl-4 ta’ Novembru 2019 – Flightright GmbH vs Qatar Airways
      (Kawża C-810/19)
      (2020/C 77/29)
      Lingwa tal-kawża: il-Ġermaniż
      
         Qorti tar-rinviju
      
      Landgericht Frankfurt am Main
      
         Partijiet fil-kawża prinċipali
      
      
         Rikorrenti: Flightright GmbH
      
         Konvenuta: Qatar Airways
      
         Domandi preliminari
      
      
                  1)
               
               
                  Titjira tista’ tiġi kklassifikata wkoll bħala “titjira konnessa” fis-sens tal-Artikolu 2(h) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1), meta, fil-każ ta’ titjiriet li jkunu suġġetti għal reżervazzjoni waħda u jipprevedu waqfa f’ajruport ta’ konnessjoni li jinsab barra mit-territorju tal-Unjoni Ewropea, il-passiġġieri jkunu ppjanaw li joqogħdu għal perijodu itwal fil-post tal-waqfa u jkunu rreżervaw titjira ta’ konessjoni li ma kinitx l-ewwel titjira possibbilment aċċessibbli?
               
            
                  2)
               
               
                  Fil-każ ta’ risposta negattiva għall-ewwel domanda:
                  
                               
                           
                           
                              L-Artikolu 3(1)(a) tar-Regolament Nru 261/2004, għandu jiġi interpretat fis-sens li dan ir-regolament japplika wkoll għat-trasport bl-ajru ta’passiġġieri ta’ titjira li ma telqitx minn ajruport li jinsab fit-territorju ta’ Stat Membru, iżda li tagħmel parti minn reżervazzjoni waħda li tinkludi wkoll titjira li titlaq minn ajruport li jinsab fit-territorju ta’ Stat Membru, anki jekk din it-titjira ma tkunx titjira ta’ konnessjoni diretta?
                           
                        
            
         (1)  ĠU Edizzjoni Speċjali bil-Malti, Kapitolu 7, Vol. 8, p. 10.